|  |
| --- |
|  |

**Рангі біялагічных таксонаў паміж родам і відам** — рангі, якія ў таксанамічнай іерархіі знаходзяцца ніжэй за род, але вышэй за від.

Пералік такіх рангаў, як і іх назвы, адрозніваюцца ў розных кодэксах біялагічнай наменклатуры.

У батаніцы выкарыстоўваюцца шэсць рангаў паміж родам і відам (у парадку паніжэння ўзроўню):

* **падрод** (лац.: subgenus),
* **надсекцыя** (лац.: supersectio),
* **секцыя** (лац.: sectio),
* **падсекцыя** (лац.: subsectio),
* **рад**, ці серыя (лац.: series),
* **падрад**, ці падсерыя (лац.: subseries).

У заалогіі і бактэрыялогіі выкарыстоўваюць толькі адзін такі ранг, а менавіта **падрод**.

Назвы таксонаў, якія маюць ранг паміж родам і відам
---------------------------------------------------

Правілы ўтварэння і ўжывання назваў таксонаў, якія маюць ранг паміж родам і відам, як і назваў таксонаў іншага рангу, устанаўліваюцца правіламі, зафіксаванымі ў міжнародных кодэксах батанічнай і заалагічнай наменклатуры і падобных да іх кодэксаў наменклатуры бактэрый і вірусаў.

Міжнародны кодэкс батанічнай наменклатуры прызнае шэсць таксанамічных катэгорый рангам ніжэй за род і вышэй за від. Назвы такіх таксонаў складаюцца з дзвюх, трох ці большай колькасці слоў, першым з якіх ідзе назва роду, да якога гэтыя таксоны адносяцца, за ёй ідуць словы, якія абазначаюць рангі таксонаў, і самі назвы таксонаў. Гэтыя назвы могуць пачынацца не з назвы роду, а з назвы таксона ніжэйшага рангу, калі гэта не прыводзіць да няяснасці. Самі назвы таксонаў, якія маюць ранг ніжэй за род і вышэй за від, могуць быць назоўнікамі ў адзіночным ліку ці прыметнікамі ў множным ліку — і пішуцца з вылікай літары.

| Ранг | Абазначэнне | Прыклад |
| --- | --- | --- |
| падрод | subgen. subg. | *Prunus* subg. *Cerasus* — Вішня |
| надсекцыя | supersect. | *Passiflora* supersect. *Decaloba* |
| секцыя | sect. | *Saxifraga* sect. *Ciliatae* |
| падсекцыя | subsect. | *Juniperus* sect. *Juniperus* subsect. *Oxycedrus* |
| рад, ці серыя | ser. | *Atriplex* ser. *Atriplex* |
| падрад, ці падсерыя | subser. | *Senecio* subser. *Amplectentes* |

Паводле Міжнароднага кодэкса заалагічнай наменклатуры і Міжнароднага кодэкса наменклатуры бактэрый назвы таксонаў у рангу падрода не адрозніваюцца па форме ад таксонаў у рангу рода: гэтыя назвы унінаміяльны, з'яўляюцца назоўнікамі ў адзіночным ліку і пішуцца з вялікай літары.

Літаратура
----------

* *Джеффри, Чарлз*. Биологическая номенклатура: Пер. с англ. — М.: Мир, 1980. — С. 17, 25—26.

Спасылкі
--------

* International codes of Botanical Nomenclature: Saint-Louis Code, 2000 Архівавана 12 снежня 2002. Vienna Code, 2006 (англ.)Праверана 18 жніўня 2008 г.
* International Code of the Zoological Nomenclature (4-е выданне, 2000) (англ.)Праверана 18 жніўня 2008 г.
* International Code of Nomenclature of Bacteria (1990) (англ.)Праверана 18 жніўня 2008 г.
* The International Code of Virus Classification and Nomenclature (2002) Архівавана 16 верасня 2011. (англ.)Праверана 18 жніўня 2008 г.

Гл. таксама
-----------

* Бінамінальная наменклатура
* Абазначэнні, якія выкарыстоўваюцца ў найменнях таксонаў

| ⛭Таксанамічныя рангі |
| --- |
| 
* Дамен (Надцарства)
* **Царства**
* Падцарства
* Надтып/Нададдзел
* **Тып**/**Аддзел**
* Падтып/Пададзел
* Надклас
* **Клас**
* Падклас
* Інфраклас
* Надатрад/Надпарадак
* **Атрад**/**Парадак**
* Падатрад/Падпарадак
* Інфраатрад
* Надсямейства
* **Сямейства**
* Падсямейства
* Надтрыба
* Трыба
* Падтрыба
* **Род**
* **Раздзел**
* **Падраздзел**
* **Падрод**
* **Надсекцыя**
* **Секцыя**
* **Падсекцыя**
* **Рад**
* **Падрад**
* **Від**
* Падвід
* Варыетэт/Разнавіднасць
* Падразнавіднасць
* Форма
* Падформа

 |
| 
* Таксаномія
* Бінамінальная наменклатура

 |